
ΔΕΛΤΙΟ ΤΥΠΟΥ             
Εθιμοτυπική επίσκεψη του Περιφερειακού Συντονιστή Πολιτικής Προστασίας Περιφέρειας Ιονίων Νήσων κ. Αντώνη Σαββίδη στον Δήμαρχο Λευκάδας Δρ. Ξενοφώντα Βεργίνη

Εθιμοτυπική επίσκεψη γνωριμίας πραγματοποίησε την  Παρασκευή 20/02/2026 στον Δήμαρχο Λευκάδας, Δρ. Ξενοφώντα Βεργίνη, ο Περιφερειακός Συντονιστής Πολιτικής Προστασίας Περιφέρειας Ιονίων Νήσων κ. Αντώνης Σαββίδης, παρουσία του Αντιδημάρχου Πολιτικής Προστασίας του Δήμου κ. Νικόλαου Λάζαρη και του Προϊσταμένου του Τμήματος Πολιτικής Προστασίας του Δήμου κ. Αντώνη Φραγκούλη. 
Η συνάντηση πραγματοποιήθηκε σε εγκάρδιο κλίμα, με τον Δήμαρχο Λευκάδας να εύχεται καλή επιτυχία στον κ. Σαββίδη στα νέα του καθήκοντα, προσφέροντάς ως δώρο, το έμβλημα του Δήμου.
 
Κατά τη συνάντηση, υπογραμμίστηκε η σημασία της στενής συνεργασίας της Περιφέρειας Ιονίων Νήσων με τους Δήμους, η όσο το δυνατόν καλύτερη οργάνωση σε πεδίο πρόσληψης και επιχειρησιακής ετοιμότητας, η αξιοποίηση των εθελοντικών ομάδων σε κοινή συνεργασία και η εκπαίδευση των πολιτών σε θέματα αυτοπροστασίας, με έμφαση στους κατοίκους των μικρών νησιών Καλάμου και Καστού. 

Ιδιαίτερη αναφορά έγινε από τον Δήμαρχο Λευκάδας στην εξεύρεση χώρου και δημιουργίας ελικοδρομίου στην πόλη της Λευκάδας, στην αξιοποίηση των σύγχρονων τεχνολογικών μέσων και πληροφοριακών συστημάτων, όπως drones, αισθητήρες  ανίχνευσης πυρκαγιών κ.α., με στόχο την ενίσχυση της πρόληψης και της έγκαιρης αντίδρασης απέναντι σε φυσικές καταστροφές

